निकै जाडो र निकै गर्मीबाहेक पैदल हिंड्नु स्वास्थ्यका लागि फाइदाजनक हुनुका साथै एक ठाउँबाट अर्को ठाउँमा पुग्नु सबभन्दा किफायती पनि हुन्छ । पैदल हिंड्दा सडकमा नहिंड्नुहोस् । सधैं पक्कि सडकपेंटी, सडकछेउको खाली ठाउँ वा घाँसमा हिड्नुहोस् । शहरी सडकका चौबाटाहरूमा पैदलयात्रुलाई बाटो काट्न वा हिंड्न सजिलो होस् भनी विशेष खालका नियन्त्रण उपायहरू राखिएका हुन्छन् । त्यस्ता नियन्त्रणका सहायताले गुडिरहेका गाडीहरूले संकेत पाउँछन्, गाडीहरू रोकिन्छन् र तपाईंलाई बाटो काट्न समय मिल्छ । तपाईंले बाटो काटी सकेपछि मात्र गाडीहरू हिंड्छन् । त्यस्ता नियन्त्रणका उपायहरू प्रयोग गर्ने तरिका सिक्नुहोस् । यदि कतै त्यस्ता विशेष उपायहरू छैनन् भने रातो बत्तीमा बाटो नकाट्नुहोस् । त्यस्ता उपाय भएका ठाउँ वा अन्य ठाउँमा बाटो काट्दा गाडी आउँदै छन् कि भनी बाटोका दुवैतर्फ हेर्नुहोस् । दुर्घटनाबाट बच्नुहोस् ।